Väike-Malusi

pisi|180px|Põhja-Malusi (kollane)
Väike-Malusi (ka Põhja-Malusi, rts Lilla Malö, sks Klein-Malos) on saar Kolga lahes, üks Malusi saartest. Saar asub Lõuna-Malusi saarest 2 km põhjas ja 9 km Juminda poolsaarest läänes.

Saare läänerand on liigestatud ja idarand kumer, saar ise on liivase pinnamoega ja rohttaimestikuga. Suurim kõrgus on 3,5 meetrit üle merepinna, pindala 2,54 hektarit ja rannajoone pikkus 1 km.

Eesti Vabariigi algusaastatel ehitasid kalastajad saarele mõned kalastusmajad, kus sai ka ööbida. Kui hakati kasutama rohkem mootorpaate ja liikumine kiirenes, vähenes vajadus kalastusmaju kasutada.

Kogu saar on looduskaitse all, kuuludes Kolga lahe maastikukaitseala koosseisu.

Koos teiste Malusi saarte, Rammu ja Allu saarega moodustab Väike-Malusi Jõelähtme valla Rammu küla.

 Viited 

Kategooria:Soome lahe saared
Kategooria:Harju maakonna saared‎
Kategooria:Jõelähtme vald